Poziv na događaj

**MEDIJSKE POSETE EVROPSKOJ UNIJI**

*četvrtak, 17. decembar 2015. od 11.00 sati
Media i reform centar Niš, Obrenovićeva 38*

Poštovani,

**Zadovoljstvo nam je da vas pozovemo da uzmete učešće na medijskom sastanku u okviru projetka “Medijska putovanja u EU” koji će se održati 17. decembra 2015. u Media i reform centru Niš sa početkom u 11.00 sati**. Pozivamo sve urednike/urednice, novinare/novinarke, medijske radnike tradicionalnih i digitalnih medija i predstavnike lokalnih nevladinih organizacija da se uključe u ovaj sastanak i diskusiju.

Cilj projekta “Medijska putovanja u EU” je da novinarima omogući dobijanje informacija i utisaka iz prve ruke o predloženim temama iz izabrane evropske zemlje kao i da im ta iskustva pomognu u poređenjima i analizi tih tema u Srbiji.

Stoga će se na događaju pored ideje projekta predstaviti i utisci učesnika, koji su imali prilike da putuju u neku od zemalja članica Evropske unije i na koji način su im ta putovanja pomogla u kreiranju kvalitetnog sadržaja i razvoju istraživačkog novinarstva.

Učesnici će na događaju dobiti više informacija o tome kako mogu da se prijave da učestvuju u projektu.

Događaj u ime Delegacije Evropske unije u Srbiji organizuje British Council, u saradnji sa EU info pointom Niš i Media i reform centrom Niš. Nakon sastanka, biće organizovan i prigodan koktel za sve učesnike.

Satnica događaja se nalazi u prilogu ovog poziva.

Kontakt osobe:

Danijela Vučić, e-mail:danijela.vucic@euinfo.rs, telefon: 066.8.528.018.

Milica Marković, e-mail: milica.markovic@britishcouncil.rs i telefon: +381 639 254.

 **SATNICA**

Govornici:

* **Gdin Ramunas JANUSAUŠKAS**, šef odeljenja za odnose sa medijima i informisanje, Delegacija Evropske unije
* **Gđa Snežana TODOROVA**, predsednica Udruženja bugarskih novinara
* **Gđa Dragana SOTIROVSKI**, šef dopisništva RTS-a iz Niša
* **Gđa Marija PENČIĆ**, dopisnica Politike iz Pirota
* **Gdin Srdjan STALETOVIĆ**, vođa tima projekta „Medijska putovanja u EU“
* **Gđica Milica MARKOVIĆ**, koordinator projekta „Medijska putovanja u EU“

**10.30 – 11.00** – Registracija učesnika

**11.00 – 11.05** – Uvodno obraćanje Mladena Velojića, direktora Media i reform centra Niš

**11.05 – 11.20** – Obraćanje Ramunasa Janusauškasa

**11.20 – 11.30** – Prezentacija rezultata projekta “Medijske posete EU”

**11.30 – 11.40** – Obraćanje Snežane Todorove

**11.40 – 11.50** – Iskustva sa putovanja u Bugarskoj na temu migrantske krize i poređenje bugarsko-srpskog iskustva

**11.50 – 12.00** – Iskustva sa putovanja u Austriju na temu tradicionalnih srpskih poljoprivrednih prozivoda i mogućnosti tih proizvoda da učestvuju na evropskom tržištu.

**12.00 – 12.10** – Pitanja publike

**12.10 – 12.15** – Završno obraćanje Ramunasa Janusaušskasa

**12.15 – 13.30** – Koktel